Beszámoló

Dr Szántó Sándor: Spondylorthritisekhez társuló csontrendszeri változások elemzése a betegségspecifikus osteoporosis hatékony kezeléséért - című Magyary Zoltán posztdoktori ösztöndíj keretében 2013.09.01-2013.12.10. közötti időszakban elvégzett tevékenységéről

A pályázat célkitűzéseinek megvalósítása érdekében havi gyakorisággal, minden hónap első keddjén a Debreceni Egyetem, Orvos és- Egészségtudományi Centrum, Belgyógyászati Intézet, Reumatológiai Tanszékén munkaértekezleten való részvétel a projectben résztvevő kutatókkal. A munkaértekezleteken jelen volt Dr. Bodnár Nóra reumatológus szakorvos, Dr. Gulyás Katalin szakorvosjelölt, Dr. (jur.) Domján Andrea project koordinátor, Dr. Pósánné Király Gabriella kutatási asszisztens.

A 2013. szeptember 3.-i megbeszélésen sor került a vizsgálati protokoll kidolgozására, megbeszélésére, a vizsgálatban bevonásra tervezett betegek kiválasztási módjának megvitatására, a résztvevők feladatainak meghatározására. Az irodalmi kutatások és előzetes vizsgálati eredményeknek a Magyar Reumatológusok Egyesületének 2013. szeptemberi vándorgyűlésén bemutatásra szánt anyagok áttekintése is megtörtént.

2013. szeptember 26-29. időszakban a Magyar Reumatológusok Egyesülete 2013-as vándorgyűlésén és a Reumatológiai Akadémia Továbbképző Rendezvény (REAKTOR) keretein belül a pályázó és munkatársainak részvételével a spondyloarthritisek, azok kezelése és a betegségcsoport osteoporosissal való összefüggését bemutató prezentációk tartása, melyek egy részének absztraktjai a Magyar Reumatológia szakfolyóiratban jelentek meg (l. melléklet). Ugyancsak betanításra került a társvizsgálók és a kutatási asszisztens részére a radius perifériás quantitaiv CT készülék működtetése, a készülékkel elindultak a project keretén belül a betegvizsgálatok.

A 2013. október 1.-i megbeszélést megelőző időszakban megtörtént a vizsgálatra alkalmas betegek kiválasztása a tanszék klinikai adatbázisából. Ezen betegekkel a vizsgálat indító betegvizitjének megbeszélésére is sor került, illetve 8 beteg klinikai adatai is felmérésre kerültek. A betegek egy részénél a betegség-specifikus kérdőívek kitöltésre kerültek, laboratóriumi vizsgálatokra vérvétel történt, a protokollban meghatározott betegségaktivitási és csontanyagcsere markerek meghatározására, valamint DEXA és perifériás quantitativ CT vizsgálatok történtek. Az aktuális megbeszélés során áttekintésre kerültek az eddig beválasztott betegek adatai is. A további betegbeválasztás ütemezése szintén megtörtént.

2013. október 28-n gyógytornász hallgatóknak angol, 2013. október 31-n magyar nyelven elhangzott előadásban a spondyloarthritisek és az ezekhez társuló másodlagos osteoporosis jellegzetességeinek bemutatása.

A 2013. november 5.-i megbeszélésen áttekintésre kerültek az októberben elvégzett vizsgáltok, ezen belül a korábbi betegek mellé bevont 11 beteg eredményei. A project vállalásainak megfelelően kutatói blog indításának elhatározása, technikai kivitelezésének megtárgyalása Szabados Tamás rendszergazdával. A kutatási project napi hasznosíthatóságát bemutató, reumatológus kollégáknak és betegeknek szóló prezentációk tervezése a következő periódusra.

2013. december 3.-i megbeszélésen az eddig beválasztott 20 beteg adatainak előzetesen elvégzett elemzésére, a Tanszék keretein belül működő Arthritis Alapítvány betegklubjának találkozóján tervezett tudománynépszerűsítő, egészségügyi felvilágosító előadás tervezetének áttekintése történt meg.

2013. december 7-n az Arthritis Alapítvány betegklubjának keretében az ösztöndíjas előadást tartott és interaktív betegtalálkozón vett részt a gyulladásos reumatológiai kórképekhez társuló osteoporosis megelőzésének lehetőségeiről, fórum keretében interaktív beszélgetés zajlott az érintett betegekkel.

Valamennyi említett prezentáción szerepelt az „A kutatás az Európai Unió és Magyarország támogatásával, az Európai Szociális Alap társfinanszírozásával a TÁMOP 4.2.4A/2-11-1-2012-0001 azonosítási számú „Nemzeti kiválóság Program- Hazai hallgatói, illetve kutatói személyi támogatást biztosító rendszer kidolgozása és működtetése konvergencia program” című kiemelt projekt keretei között valósult meg” szöveg.